
Nr. 1415/05.03.2021							



RAPORT DE SPECIALITATE
Pentru modificarea Hotărârii Consiliului Local nr. 15/23.01.2015 cu privire
la componența Comisiei de avizare a cererilor de organizare a adunărilor publice pe raza  municipiului Timișoara și aprobarea Regulamentului de organizare și funcționare al comisiei


În conformitate cu prevederile art. 8 alin. 1 din Legea nr. 60/1991 privind organizarea și desfășurarea adunărilor publice, republicată, la nivelul consiliilor locale se înființează comisia de avizare a cererilor de organizare a adunărilor publice.
La nivelul Consiliului Local al Municipiului Timișoara s-a înființat comisia de avizare a cererilor de organizare a adunărilor publice prin Hotărârea Consiliului Local nr. 15/23.01.2015.
În urma alegerilor locale din 27 septembrie 2020, funcțiile de primar, respectiv viceprimar, sunt deținute în prezent de Dominic Fritz și de Cosmin Tabără.
Raportat la prevederile art. 8 alin. 1 din Legea nr. 60/1991, din componența comisiei de avizare a cererilor de organizare a adunărilor publice fac parte primarul, secretarul comunei sau orașului, după caz, reprezentații poliției și jandarmeriei.

Având în vedere considerentele expuse mai sus,  propunem aprobarea Hotărârii Consiliului Local privind modificarea Hotărârii Consiliului Local nr, 15/23.01.2015, respectiv a componenței Comisiei de avizare a cererilor de organizare a adunărilor publice pe raza municipiului Timișoara și aprobarea Regulamentului de organizare și funcționare al comisiei.
Astfel, comisia de avizare a cererilor de organizare a adunărilor publice pe raza municipiului Timișoara va avea următoarea componență

Preşedinte: - Cosmin Tabără- Viceprimarul Municipiului Timişoara;
Membrii:    -  Caius Șuli – Secretarul General al Municipiului Timişoara;
        - Comisar Șef de poliție Petru-Daniel Drăguța - Șeful Poliției Municipiului                                                         Timișoara (înlocuitor Comisar Șef de poliție Ionel Iacobescu – adjunctul Șefului Poliției Municipiului Timișoara)
       - Locotenent-colonel Marius Enea – Jandarmeria Română (înlocuitor Căpitan Aiana Lupulescu)
       - Dumitru Domășnean-Urechiatu–Director executiv al  Poliţiei Locale Timişoara;

Modul  de funcţionare a comisiei  de avizare a cererilor de organizare se stabilește prin regulamentul de  organizare şi funcţionare a acesteia  conform anexei care face parte integrantă din Proiectul de Hotărâre.
În concluzie, propunem adoptarea unei hotărâri de consiliu pentru modificarea Hotărârii Consiliului Local nr. 15/23.01.2015 cu privire la componența Comisiei de avizare a cererilor de organizare a adunărilor publice pe raza municipiului Timișoara și aprobarea Regulamentului de organizare și funcționare al comisiei.

